* Väga oluline spämmi reguleerimisel on ka teine pool, millest veel üldse ei ole räägitud - saatjate õigused. Kui ma olen oma kliendilt saanud selle omakäelise soovi minult kirju saada, siis kuidas tagada, et tema süsteemioperaator omavoliliselt minu kirju ei kõrvalda? On avalik saladus, et  paljud (näiteks hot.ee) serverihaldajad on seadnud oma mailikontode kasutajatele e-mailide saatmisele automaatsed tehnilised piirangud. Kui firma on e-maili avaliku teenuse pakkuja, siis kindlasti peaks seadus ka tema kohustusi reguleerima ja kui minu kliendid on oma nõusoleku andnud ja tema lihtsalt e-maili vahelt välja nopib, siis 50 000 kooliraha võiks olla ootamas.